ArabovMK/tajik-wikipedia-corpus huggingface dataset:
Гузариши квантӣ

Гузариши квантӣ — аз як ҳолат ба ҳолати дигар ба таври ҷаҳиш гузаштани системаҳои квантӣ (ҷисми сахт, молекула, атом, ҳастаи атом). Гузариши квантии байни ҳолатҳои собит, ки ба онҳо қиматҳои гуногуни энергияи системаи квантӣ мувофиқ меоянд, нисбатан гузаришҳои муҳим маҳсуб мешаванд (гузариши квантӣ аз як сатҳи энергия ба сатҳи дигар). Ҳангоми аз савияи нисбатан баланди энергия ба савияи нисбатан пасти энергия гузаштан система энергияи — -ро медиҳад (меафканад), дар ҳолати баръакс онро қабул мекунад (фурӯ мебарад) (-басомади афканишот, -собитаи Планк). Вобаста ба фарқи энергияҳои ҳолатҳои система, ки байни онҳо Гузариши квантӣ ба амал меояд, фотонҳои радиоафканишот, афканишоти инфрасурх, намоён, ултрабунафш, рентгенӣ ва гамма-шуоъҳо афканда ё фурӯ бурда мешаванд. Маҷмӯи ин гузаришҳои квантӣ аз савияҳои поёни энергия ба савияҳои боло тайф (спектр)-и фурӯбарӣ ва маҷмӯи гузаришҳои квантӣ аз савияҳои болои энергия ба савияҳои поён тайфи афканиши системаҳои квантиро ташкил медиҳад (нигар Тайфҳои оптикӣ). Дар Гузариши квантии беафканиш система фақат ҳангоми таъсири мутақобила бо системаҳои дигар энергия дода ё гирифта метавонад: мас., атом ё молекулаҳои газ бо ҳамдигар ё бо электронҳо бархӯрда, энергия мегиранд (ангехта мешаванд) ё энергияро талаф медиҳанд. Муҳимтарин тавсифоти дилхоҳ гузариши квантӣ эҳтимолияти гузариш аст, ки басомади гузаришҳоро муайян мекунад (миқдори гузариш дар воҳиди вақт-с.). Эҳтимолияти гузаришҳоро бо усулҳои механикаи квантӣ ҳисоб мекунанд. Агар гузариши квантӣ зери таъсири омилҳои берунӣ ба амал ояд, маҷбурӣ, дар ҳолати худ аз худ ба амал омадани гузариш спонтанӣ (новобаста ба омилҳои берунӣ) номида мешавад.
Гузарониш

Гузарониш — дар оптика тавассути муҳит бе тағйирёбии маҷмӯи басомадҳои афканишоти монохроматӣ ва интенсивияти нисбӣ гузаштани афканишоти оптикӣ. Гузарониши самтгирифта, дифраксионӣ ва омехтаро фарқ мекунанд. Ҳангоми гузарониш самтгирифта пароканиши рӯшноӣ дар муҳит амалан ба вуҷуд намеояд. Дар гузаронии диффузӣ омили асосӣ пароканиш буда, инкисор (шикаст) ва гузаронии самтгирифта хеле ночиз мебошанд. Дар ҳолати омехта гузарониш қисман самтгирифта ва қисман диффузӣ мешавад. Навъи махсуси гузарониши диффузӣ гузарониши мунтазам диффузияшаванда аст, ки ҳангоми он тақсимоти фазоии дурахшонии афканишоти парокандашуда дар ҳама самтҳо як хел мешавад.
Гузаронидани ташхис

Гузаронидани ташхис — дар ҳуқуқ фаъолиятест, ки дар асоси таъйиноти суд, қарорҳои судя, мақомоти таҳқиқ ва тафтишоти пешакӣ, инчунин дархости шахсони воқеӣ ва ҳуқуқӣ аз ҷониби муассисаҳои махсуси Ҳукумати Ҷумҳурии Тоҷикистон таъсисдода, бо мақсади таъмин намудани ҳуқуқ ва манфиатҳои қонунии шахс дар рафти мурофиаи ҷиноятӣ, гражданӣ, хоҷагӣ ё маъмурӣ тавассути донишҳои махсус дар соҳаи илм, техника, санъат ё ҳунар муқаррар кардани ҳолатҳое, ки бояд исбот карда шаванд, анҷом дода мешавад. Дар рафти пешбурди тафтишот ё баррасии парвандаҳои мушаххас баъзан зарурат ба тавзеҳи масъалаҳое, ки дониши махсусро дар соҳаи илм, санъат, техника ва касбҳои мухталиф талаб мекунанд, ба миён меояд. Он гоҳ суд, мақомоти таҳқиқ ва тафтишоти пешакӣ бо мақсади возеҳ намудани масъалаи пайдошуда бо ташаббуси худ ё бо дархости шахсони иштирокдори парванда ташхис таъйин менамояд. Гузаронидани ташхис ба муассисаи ташхиси судӣ, ташхиси мушаххас (коршиноси судӣ) ё гурӯҳи ташхисгарон супорида мешавад. Коршиноси суд ташхиси давлатии судиро бо тартиби иҷрои вазифаҳои хидматии худ, дар асосҳои илмӣ ва амалӣ, дар ҳудуди ихтисоси дахлдор, мукаммал ва бо истифодаи комёбиҳои илми муосир ва техника амалӣ мекунад. Коршинос фақат шахси воқеӣ буда метавонад, зеро фаро гирифтани донишҳое, ки барои коршинос зарур мебошанд, танҳо хосси инсон буда, маҳз инсон метавонад барои додани хулосаи бардурӯғ ҷавобгариро ба дӯш дошта бошад. Аз ин рӯ, ба сифати далели воситаи исбот на ташхис, балки хулосаи коршинос (ҳуҷҷати хаттие, ки рафт ва натиҷаи тадқиқи анҷомдодаи коршиносро инъикос менамояд) шуда метавонад. Коршиносони суд дар фаъолияти худ ҳангоми гузаронидани ташхис мустақил буда, ба мақом, шахси мансабдор ё шахси таъйиннамудаи ташхис, тарафҳо ва дигар шахсони ба оқибати парванда манфиатдор вобаста нестанд. Коршинос хулосаи худро дар асоси таҳқиқоти анҷомдодааш, мувофиқ ба донишҳои махсуси худ омода ва пешниҳод менамояд. Қонуни Ҷумҳурии Тоҷикистон "Дар бораи ташхиси давлатии судӣ" муассисаҳои зерини ташхиси давлатии судиро дар Ҷумҳурии Тоҷикистон муқаррар намудааст: Ташхиси давлатии диншиносӣ дар Кумитаи оид ба корҳои дин, танзими анъана ва ҷашну маросимҳои миллии назди Ҳукумати Ҷумҳурии Тоҷикистон гузаронда мешавад.
Гузашт (ахтаршиносӣ)

Гузашт — ҳолати гузариши ҷирми мунир аз хат ва ё соҳаи муайяни осмон. Масалан, гузашти ситора аз меридиани осмонӣ, гузашти Уторид ё Зуҳра аз қурси Офтоб, ки дар сатҳи он чун доғи сиёҳ метобад. Ҳодисаи сайёра, ситора ва объектҳои дигарро пӯшидани қурси Моҳ гузашти Моҳ маҳсуб мешавад.
Ниёкон

Гузаштагон, аҷдодон, бобоён, падарон, ниёгон — аз ҷиҳати маънои умумии авлод ва гузаштагони оила, гурӯҳ, қабила, тоифаи маълуми одамон ва халқи муайян муродифанд. Мисолҳо.
Гузаштани муҳлати иҷрои ҳукми айбдоркунӣ

Гузаштани муҳлати иҷрои ҳукми айбдоркунӣ — гузаштани муҳлати бо қонуни ҷиноятӣ муқарраршуда барои иҷрои ҳатмии ҳукми суд, ки бояд на дертар аз се шабонарӯзи ба қувваи қонунӣ даромадани он ё аз инстансияи апеллятсионӣ ё кассатсионӣ баргардонида шудани кор ба иҷро расонида шавад. Г. ба категорияи ҷинояти содиркардаи шахс вобаста буда, аз рӯзи эътибори қонунӣ пайдо кардани ҳукми суд ба ҳисоб гирифта мешавад. Давомнокии Г. бевосита ба категорияи ҷинояти содиршуда вобастагӣ дорад. Ҳангоми маҳкум шудан барои ду ва ё зиёда ҷиноят давомнокии Г. барои ҳар як ҷиноят алоҳида ҳисоб карда мешавад. Шахси барои ҷинояти содиркарда маҳкумшуда аз адои ҷазо озод карда мешавад, агар иҷрои ҳукми айбдоркунӣ аз рӯзи эътибори қонунӣ пайдо карданаш дар муҳлатҳои зерин ба иҷро расонида нашуда бошад: Қонуни ҷиноятӣ ду тарзи вайрон намудани Г.-ро пешбинӣ менамояд: боздоштан ва қатъ гардидан. Боздоштан дар ҳолате ҷой дорад, ки агар маҳкумшуда аз адои ҷазо саркашӣ кунад. Саркашӣ аз адои ҷазо дар он зоҳир мегардад, ки маҳкумшуда то ба амал баровардани иҷрои ҳукм аз суд пинҳон мешавад ё худсарона маҳалли адои корҳои ислоҳиро тарк мекунад ва ё аз ҷойҳои маҳрум сохтан аз озодӣ ё ҳабси пешакӣ мегурезад. Дар ин ҳолат муҳлати иҷрои ҳукм аз рӯзи дастгир кардани маҳкумшуда ё омада ба гуноҳи худ иқрор кардани ӯ барқарор мешавад. Ҳукми айбдоркунии аз вақти бароварданаш бист сол гузашта, дар сурате муқаррар гардад, ки маҳкумшуда аз адои ҷазои нисбати ӯ таъйиншуда саркашӣ кардааст, ба иҷро расонида намешавад, агар муҳлати иҷрои ҳукм қатъ нашуда бошад. Агар маҳкумшуда то гузаштани муҳлати бо қонун нишондода ҷинояти нави дараҷаи миёна, вазнин ё махсусан вазнин содир кунад, муҳлати иҷрои ҳукм қатъ мегардад. Дар ин ҳолат муҳлати иҷрои ҳукми айбдоркунӣ барои ҷинояти қаблан содиршуда бекор шуда, ҳисоби муҳлати иҷрои ҳукми айбдорӣ аз сари нав аз рӯзи содир намудани ҷинояти нави категорияҳои мушаххас шурӯъ мешавад. Г. асоси ҳатмӣ барои озод кардани маҳкумшуда аз адои ҷазо ба ҳисоб меравад, зеро чунин озодкунӣ на ҳуқуқ, балки уҳдадории суд буда, ба салоҳдиди ӯ вобастагӣ надорад. Ин қоида истисное дошта, он нисбат ба шахсе истифода мешавад, ки ба ҷазои қатл маҳкум гардидааст. Мувофиқи қоидаи мазкур масъалаи татбиқ намудани муҳлати иҷрои ҳукмро нисбат ба шахсе, ки ба ҷазои қатл маҳкум шудааст, суд ҳал мекунад. Агар суд ба қарори худ Г.-ро ҷоиз шуморад, ҳукми қаблан баровардашуда ба иҷро расонида намешавад. Дар акси ҳол ин навъи ҷазо бо маҳ-рум сохтан аз озодӣ иваз карда мешавад. Мувофиқи усулу меъёрҳои умумии эътирофшудаи ҳуқуқи байналмилалӣ нисбат ба шахсоне, ки ҷиноятҳои муқобили сулҳ ва амнияти башарият содир кардаанд, Г. татбиқ намегардад. Ҳукми айбдоркунии барои ин қабил ҷиноятҳо баровардашуда, новобаста ба вақти дастгир кардани ҷинояткори аз адои ҷазо саркашида, бояд ба иҷро расонида шавад.
Гузеево (деҳа)

Гузеево — деҳаест дар Русия, ки дар ҳайати ноҳияи Тавдинский, вилояти Свердловск медарояд.
Гузориш

Гузориш — яке аз филмҳои Эронӣ аст. Коргардон Аббос Киёрустамӣ буд. Филмро дар соли 1977 сохт.
Гузгон

Гузгон, Гузгонон, Ҷузҷон, Ҷузҷонон — минтақаи таърихии Хуросон, ки дар қисмати ғарбии Балх қарор дошт. Ҷуғрофиёи таърихӣ Марзии Гузгон дар шарқ то Балх, Тахористону Бомиён, дар ҷануб то Ғур ва Буст, дар ғарб то Ғарҷистону Марв ва дар шимол то соҳилҳои Ҷайҳун мерасид. Дар осори ҷуғрофиёии арманӣ бо номи Гузкон ва яке аз вилоятҳои Қусти Хуросон ёд шудааст. Фирдавсӣ дар "Шоҳнома" ҳангоми шарҳи ҳодисаҳои замони Афросиёб аз Гузгон ёдоварӣ кардааст. Дар маъхазҳои чинӣ Гузгон ҳамчун минтақаи зертобеи Тахористон бо номи "Ху-чже-кйен" зикр шудааст. Ба қавли сайёҳи чинӣ Сюан Сзан сарҳадди Гузгон аз шарқ ба ғарб 500 ли (як ли баробари қадам), аз ҷануб ба шимол 1000 ли буда, аспҳои хушзот дошт. То давраи паҳншавии дини ислом дар минтақа ҳокимони Гузгон унвони гузгонхудот доштанд. Аз давраи хилофати Умавия дар шаҳри Анбор (Анбир) фаъолияти сиккахона ба роҳ монда шуд. Дар асрҳои 78 тобеи Тахористон буда, ҳокимони Гузгон дар ихтиёрашон тақр. 50 ҳазор сипоҳ доштанд. Мувофиқи маълумоти маъхазҳои таърихӣ хироҷи солонаи Гузгон дар солҳои 826-27 150 ҳазор дирҳамро ташкил медод, ки ин нишондод назар ба хироҷи Форёб се маротиба зиётар буд. Дар асри 9 ба ҳайати Гузгон шаҳрҳои Анбор, Сон, Кундурум ва Шабурқон (Шибирғон) дохил мешуданд. Дар ин давра Анбор маркази минтақа ва қароргоҳи волии хилофат буд ва ҳокими Гузгон дар шаҳри Кундурум ё Қурмузон менишаст. Аз нимаи дуввуми асри 9 дар Гузгон сулолаи маҳаллии Фариғуниён ба сари қудрат омада, аз давраи ҳукмронии Амри Лайс ба Саффориён, баъдан ба Сомониёну Ғазнавиён тобеъ буданд. Гузгон аз соли 1039 мавриди ҳуҷуми туркони салҷуқӣ қарор гирифта, баъдан тобеи давлати Салҷуқиён гардид. Авҷи давраи тараққиёти Гузгон ба давраи ҳукмронии Сомониён рост омада, шаҳрҳои Форёб, Андхуй (Андхуз), Яҳудия ва Толиқон низ ба ҳайати он дохил шуданд. Аз охирҳои асри 10 маркази Гузгон ба шаҳри Маймана (Яҳудия) интиқол ёфт. Бузургтарин шаҳрҳои Гузгон Анбор ва Гурзивон буданд, ки аввалӣ қароргоҳи тобистона ва дуввумӣ қароргоҳи зимистонаи Фариғуниён ба шумор мерафтанд. Дар асрҳои миёна машғулияти асосии мардуми Гузгон парвариши чорво (гӯсфанд, аспу шутур) буд ва пӯсти гузгонӣ дар минтақа шуҳрати зиёд дошт. Гузгон имрӯз ба гунаи арабишудааш — Ҷузҷон яке аз вилоятҳои Афғонистон аст.
Гузориши унсурҳои маҷмӯъ

Гузориши унсурҳои маҷмӯъ — дар математика, инъикоси якқиматаи маҷмӯи охирноки дар худи маҷмӯъ. Азбаски хосиятҳои Г. ба табиати худи унсурҳо вобастагӣ надоранд, ба сифати маҷмӯи ададҳои натуралии (1, 2, 3,,) гирифта шуда, дар сатри боло бо тартиби табиии худ навишта мешавад. Г. намуди зерин мегирад: яъне, зери ҳар як унсури маҷмӯи Х унсури мувофиқи он аз худи ҳамон маҷмӯъ Х навишта мешавад. Г.-е, ки ҷои унсурҳоро тағйир намедиҳад, Г.-и воҳидӣ ё айниятӣ номида мешавад. Агар дар Г.-и А унсурҳои сатрҳо мувофиқан иваз шуда бошанд, Г.-и баръакс (А-1)номида мешавад, яъне, ба ҳар як Г(А) Г.-и баръакс (А-1) мавҷуд аст, ки зарби онҳо (АА-1) Г.-и воҳидӣ мебошад, мас.,: Г.-еро ки фақат ҷои ду унсур ва -ро тағйир медиҳад, транспозитсия меноманд. Ишораташ (а,) мебошад, Мас.,: Мафҳуми Г. дар таҳлили математикӣ ба маънои иваз намудани тағйирёбанда истифода мешавад.
Гузоришгар

Гузоришгар ё Рӯзноманигор гунаи аз хабарнигорӣ, ки дар он ба таҳқиқ дар бораи мубоҳиси гуногун ва ироаи иттлооти ба дастомада аз он дар расонаҳои гурӯҳӣ мепардозад. Гузоришгарон кори худро барои ҷамъоварии иттилоот, аз роҳҳои гуногуни монанди монанди иттилооти мунташиршуда дар рӯзномаҳо, ҳузур ба унвони шоҳид дар ҳаводиси гуногун, таҳқиқ аз роҳи мусоҳиба бо афрод, руҷӯъ ба парвандаҳои умумӣ ва ғайраҳо анҷом медиҳанд. Ҷамъоварии иттилоот ба шакли гузориш дар ихтиёри расонаҳои умумӣ қарор мегирад. Як гузоришгар, бештра вақт худро дар утоқи хабар, ё ба унвони шоҳид ва нозири ҳаводис ва ё дар ҳоли мусоҳиба бо афрод мегузоранд.. низ.
Гузоришоти Эйлер

Гузоришоти Эйлер — навъи гузоришот, ки тавассути онҳо интегралҳои намуди ки ин ҷо (х, у) функсияи ратсионалист, ба интеграл аз функсияи ратсионалӣ оварда мешавад. Бори аввал математики рус Л. Эйлер соли 1768 пешниҳод кардааст. Гузориши якум дар ҳолате истифода мешавад, ки ао бошад. 2++ бо - ишора мешавад. Гузориши дуввум дар ҳолати со будан истифода мегардад: 2++ бо (-1) ишора мешавад, ки 1 яке аз решаҳои ҳақиқии сеузваи квадратии 2++ мебошад. Гузоришии сеюм вақте мавриди истифода мешавад, ки ифодаи таҳти реша ду решаи ҳақиқӣ дошта бошад. 2++(-) ишора мешавад, ки ин ҷо яке аз решаҳо мебошад. Дар ҳар се ҳолати Г. Э. тағйирёбандаи х ва реша ба воситаи тағйирёбандаи нави ба таври ратсионалӣ ифода меёбанд.
Гузново (ноҳияи Шекснин, Вологда)

Гузново — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Шекснин, ки дар вилояти Вологда қарор дорад, дохил мешавад.
Гузнишево (ноҳияи Великоустюг, Вологда)

Гузнишево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Великоустюг, ки дар вилояти Вологда қарор дорад, дохил мешавад.
Гуидо Баррейро

Гуидо Габриэл Баррейро (21 июни 1988) — футболбози аргентинӣ, ҳамлагар.
Гузяево (ноҳияи Сямжен, Вологда)

Гузяево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Сямжен, ки дар вилояти Вологда қарор дорад, дохил мешавад.
Гуидо Каррило

Гуидо Марсело Каррило.
Гуидо Ди Ванни

Гуидо Ди Ванни (11 июни 1988) — футболбози аргентинӣ, ҳамлагар.
Гуидо Милан

Гуидо Леонардо Милан (3 июли 1987) — футболбози аргентинӣ, муҳофизи марказӣ.
Гуидо Пизарро

Гуидо Эрнан Пизарро Деместри (26 феврали 1990) — футболбози аргентинӣ, нимҳимоятгар.
Гузориши ҷаҳонии хушбахтӣ

узориши ҷаҳонии хушбахтӣ — аз гузориши солонаи "Шабакаи роҳкорҳои тавсеъаи пойдор" -и Созмони Милал. Ин гузориш шомили мақолот ва рутбабандии хушбахтии кишварҳо бар асоси рутбабандии орои посухгӯён аз зиндагии худ аст, ки ин гузориш ҳамчунин бо авомили мухталифи зиндагӣ муртабит аст. 201.
Гуидо Абайян

Гуидо Эсекйел Абайян.
Гуидо Родригес

Гуидо Родригес (12 апрел 12 апрели 1994) — футболбози аргентинӣ, нимҳимоятгари пойгоҳӣ.
Гуидо Кортегхяно

Гуидо Себастян Кортегхяно (23 июни 1987) — футболбози аргентинӣ, муҳофиз.
Гуидо Вадала

Гуидо Науел Вадала (8 феврали 1997) — футболбози аргентинӣ, ҳамлагар.
Гуидо Тeпши

Гуидо Эдмонд Тпши (8 апрел 8 апрели 1991) — футболбози Албанӣ, нимҳимоятгари Ҳамлагар.
Гуиле Смитарело

Гилермо Смитарело Педернера (январи 1993, Торревиэха, Испания) — футболбози испанӣ, нимҳимоятгари пойгоҳӣ.
Гуиле Лопес

Гилермо Андрес Лопес (октябри 1992, Сатива, Испания) — футболбози испанӣ, ҳамлагар.
Гуйнет Палтро

41043454? Ситора дар "Роҳрави фахрӣ"-и Ҳолливуд Ҷоизаи Оскар Прайм-тайм ҷоизаи "Эмми" Гуйнет Палтро (англисӣ:) (27 Сентябр, 1972 —) ҳунарпешаи синамои ИМА аст. Дар 1998 ҷойизаи Оскар гирифтааст.
Гуйчжоу

Вилояти Гуйчжоу (чинии сода:, пинйин:) — яке аз вилоятҳои кӯҳистонии Ҷумҳурии Халқии Чин аст, ки дар қисми Ҷанубу Шарқи кишвар воқеъ аст. Маркази вилоят — шаҳри Гуйан. Масоҳат — 174 976 км км (Ҷойи 16-ум аз рӯи масоҳат). Аҳолӣ — 34 746 468 нафар (Ҷойи 19-ум байни вилоятҳои кишвар). Вилояти Гуйчжоу иборат аз 9 ноҳия аст. Таърих Бахшбандии кишварӣ Иқтисодиёт Аҳолӣ Фарҳанг Ҷозибаҳои гардишгарӣ Дин Пайвандҳо.
Гӯктеппа (қалъа)

Гӯктеппа — қалъае дар 45 км шимолу ғарби Ашқобод, ки дар давраи истилои Осиёи Миёна маҳалли ҷанги сарнавиштсози байни артиши Русия ва туркманон буд. То давраи лашкаркашии русҳо тамоми минтақаи атрофи қалъа бо номи Гӯктеппа машҳур буда, таърихнигорон Ёқути Ҳамавӣ ва Ҳофизи Абрӯ аз он бо номи қарияи Каваки атрофи Нисо ёд кардаанд. Аҳолии маҳаллӣ пеш аз набарди Гӯктеппа дар қалъа бо сарварии афсари англис Батлер корҳои истеҳкомиро анҷом дода, дар ихтиёрашон як тӯп уфтод.
Гукалинский (ноҳияи Вигонич)

Гукалинский — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Вигонич, ки дар вилояти Брянск қарор дорад, дохил мешавад.
Гуково

Гуково — шаҳрест дар вилояти Ростов дар Русия аст. ҳолиаш 66648 нафар аст.
Гуков (ноҳияи Климов)

Гуков — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Климов, ки дар вилояти Брянск қарор дорад, дохил мешавад.
Гул чи ранг? (бозӣ)

Гул чи ранг? (бозӣ) Як навъ бозии анъанавии бачагон, ки одатан дар фасли тирамоҳ барпо мешавад. Бачаҳо ба ду гурӯҳ тақсим шуда, каме дуртар аз ҳамдигар дар замин менишинанд. Ҳар гурӯҳ сардори худро дорад. Сардорҳо берун аз гурӯҳ номи ягон гулро муаммо қарор медиҳанд. Сипас яке аз сардорҳо ба назди гурӯҳаш омада чӣ гул будани онро мепурсад. Бачаҳо кӯшиш мекунанд, ки номи гулро пайдо кунанд. Агар онро ёфта натавонистанд, он гоҳ навбат ба гурӯҳи дигар мегузарад. Дар Рашт, Дарвоз нимфаъол аст. 1 Адабиёт 1. Донишномаи фарҳанги мардуми тоҷик. Ҷ.1. Д., 2015. 2. Нурджанов Н. Игры Таджики Каратегина и Дарваза. Вып.3, Д., 1976; Нигаред низ.
Гул (деҳа, н. Деваштич)

Гул — деҳа дар ҷамоати деҳоти Ғазантараки ноҳияи Деваштич. Аз Гул то маркази ҷамоат 5 км, то маркази ноҳия 5 км; роҳ қисман асфалтпӯш. Аҳолиаш 867 нафар, тоҷикон. Иқтисод Мактаби таҳсилоти миёнаи умумӣ, нуқтаҳои хидмати маишӣ, чойхона, 2 нуқтаи савдои хусусӣ дорад. Соҳаҳои асосии хоҷагӣ: сабзавоткорӣ, чорводорӣ, ғаллакорӣ ва боғдорӣ. Заминҳо аз чоҳҳои амудӣ ва қисман аз обанбори Даҳанасой обёрӣ мешаванд. Дар ҳудуди Гул 10 хоҷагии хурди деҳқонӣ ва хоҷагии деҳқонии "Гули Ғончӣ" мавҷуд аст.
Гул (оҳанг)

"Гул" — номи оҳангу суруди куҳани тоҷикӣ (Эрони бостон) Оҳанги ойиниву мавсимӣ аз силсилаи мусиқии баҳория, ки Борбади Марвазӣ ба ифтихори ҷашни Наврӯз тасниф кардааст; аз маҷмӯи 360 таронаву оҳанги Борбад. Ба таъкиди манобеи хаттӣ, "Гул" ба шохаи дуввуми дастони ҳаштгонаи Борбад — "Хусравонӣ" дохил будааст ва ҳамчун оҳанги машҳур дар осори бадеии асрҳои 11-14 (қасидаҳои баҳорияи Фаррухӣ, Манучеҳрӣ, достонҳои Низомӣ, Амир Хусрав ва дигарон) тавсиф шудааст. Мусиқишиносони асри 13 "Гул"-ро чун таркиби мақом хотирнишон кардаанд. Аз ҷумла, Мирсайидалии Ҷурҷонӣ дар "Мақолиду-л-улум" онро гӯшаи тавсифии созӣ дар шуъбаи "Дилангез" (мақоми "Ушшоқ") ба қалам додааст. Дар осори адабиву мусиқии асрҳои 16-17 "Гул"-ро ба унвони гӯша, таркибҳои хурди созиву овозии мақомҳои дувоздаҳгона ном мебаранд. Хоҷа Калони Хуросонӣ дар "Рисолаи мусиқӣ"-аш онро пора ё гӯшаи хурди мусиқии мақоми "Ушшоқ" мешуморад.
Ғӯлакандоз (деҳа)

Ғӯлакандоз — деҳа дар ҷамоати деҳоти Ғӯлакандози ноҳияи Ҷаббор Расулов. Аз Ғӯлакандоз то маркази ноҳия 5 км, тақрибан 28 км то шаҳри Хуҷанд. Аҳолиаш 38302 нафар. Ғӯлакандоз аз шимол бо деҳаи Гулистон (собиқ Куланбош) аз ҷануб бо Хитой, аз шарқ Меҳробод, аз ғарб бо ноҳияи Спитамен ҳамсарҳад мебошад. Мардум асосан ба кишоварзӣ шуғл дошта маҳсулоти ғаладона ва сабзавот парвариш мекунад. Дар деҳа комбинати гилембофӣ ва комбинати равғанбарорӣ хаст. Дар деҳа 10-то мактаби миёна ва гимназия, майдони варзишӣ барои мусобиқаҳои варзишии баскетбол, волейбол, теннис варзиши сабук, қасри маданият барои гузаронидани чорабиниҳои ҷашнӣ мавҷуд аст. Мардум.
Гулангубин

Гулангубин, ҷуланҷубин — як навъи гулқанди асалӣ, ки аз гулу асал тайёр карда мешавад. Тарзи тайёр кардани гулангубин ҳам айнан мисли гулқанд аст, аммо ба ҷои шакар асал меандозанд. Вазни асал сечанд, ниҳоятан чорчанди вазни гул аст. Баъзеҳо аввал гулқанди камшакар тайёр карда, баъд ба он асал илова мекунанд, ки ин ҳам нек аст. Гулангубин хуштаъм, хушбӯй, хушхӯр ва гуворост. Тибби Шарқ гулангубинро "ба ҷиҳати тақвияти меъда, дил ва димоғ нофеъ" медонад.
Гуландом Муҳаббатова

Гуландом Муҳаббатова (зод. 15 сентябри 1949, Душанбе) — коргардони синамо ва филмноманависи тоҷик. Зиндагинома Соли 1972 Институти давлатии умумииттифоқии кинематографияи Маскавро тамом карда, дар "Тоҷикфилм" ба фаъолияти эҷодӣ машғул мегардад, аз муҳаррир то узви коллегияи таҳририя, роҳбари студия роҳ паймудааст. Эҷод Ҳамчун коргардон ва филмноманавис дорои сабки хосаи эҷодист. Филмҳои мустанади "Ғозӣ Ниёз", "Косаи давр", "Сафири сулҳ", "Менолад дилам", "Орзуҳои кӯдакона", "Сарзамини ман" ва ғайраҳо гувоҳи истеъдодмандии ӯанд. Ҷоизаҳо Синамоӣ Филми пурраметражи ҳунарии "Овора" соҳиби чандин ҷоиза дар ҷашнвораҳои байналмилалии синамоӣ (Маскав, Қазон, Боку, Смоленск, Тошканд) гардидааст.
Гуландом Рустамова

Гуландом Рустамова (11.06.1971) — омӯзгор, олим, доктори илмҳои филология, профессор. Аълочии маорифи Ҷумҳурии Тоҷикистон. Зиндагинома Гуландом Рустамова баъди хатми факултаи забон ва адабиёти руси Донишгоҳи давлатии Қурғонтеппа ба номи Носири Хусрав фаъолиятро дар шуъбаи мактабии Иттифоқи ҷавонони шаҳри Қурғонтеппа оғоз намудааст. Сипас, ҳамчун инструктори шуъбаи ҳифзи ичтимоии иттифоқи касабаи вилояти Хатлон, аз соли 2003 то соли 2006 ба ҳайси сарлаборанти факултаи таърих ва ҳуқуқ, омӯзгори кафедраи назарияи забоншиносӣ ва типологияи забонҳои хориҷии Донишгоҳи давлатии Қурғонтеппа ба номи номи Носири Хусрав кор кардааст. Дар мавзуи "Предложение с присловным объектным распространением в русском и таджикском языках" рисолаи номзадӣ ва соли 2017 рисолаи докториро дифоъ намуд. Солҳои 2007 - 2009 дар вазифаи мудири кафедраи адабиёти рус ва ҷаҳони Донишгоҳи давлатии Қурғонтеппа ба номи Носири Хусрав фаъолият намудааст. Аз соли 2011 дар вазифаи мудири кафедраи фанҳои гуманитарии Донишкадаи энергетикии Тоҷикистон фаъолият дорад. Номбурда муаллифи зиёда аз 80 мақола, 4 монография ва 14 дастури методӣ мебошад. Бо нишони Аълочии маорифи Тоҷикистон қадрдонӣ шудааст.
Гулзорон

Гулзорон 1 2 (то моҳи марти 2022 — Гулама) — деҳа дар ҷамоати деҳоти Сайлиободи ноҳияи Лахш. Аз Гулзорон то маркази ҷамоат 5 км, то маркази ноҳия 57 км; роҳ мошингард. Аҳолиаш 840 нафар, қирғизҳо. Соли 1973 таъсис ёфтааст. Иқтисод Мактаби таҳсилоти миёнаи умумӣ, бунгоҳи тиббӣ, масҷиди панҷвақта дорад. Соҳаҳои асосии хоҷагӣ: сабзавоткорӣ, картошкапарварӣ, чорводорӣ. Заминҳо аз наҳрҳои Ғулама ва Қараған-Тало обёрӣ мешаванд. Дар ҳудуди Гулзорон 3 хоҷагии хурди деҳқонӣ мавҷуд аст.
Гуландом Сафаралиева

Ҳунарпешаи халқии Тоҷикистон Гуландом Сафаралиева – ҳунарпешаи Театри давлатии академии драмавии ба номи А. Лоҳутӣ, Ҳунарпешаи халқии Тоҷикистон. Зиндагинома Гуландом Сафаралиева 25 июни соли 1946 дар деҳаи Дошманди ноҳияи Кӯлоб таввалуд ёфтааст. Соли 1964 Омӯзишгоҳи мусиқии шаҳри Душанберо хатм кардааст. Дар Театри давлатии академӣ-драмавии ба номи Абулқосим Лоҳутӣ беш аз чор даҳсола ба сифати ҳунарпеша заҳмат кашидааст. Зиёда аз ҳафтод симои драмавӣ, фоҷиавӣ ва мазҳакавӣ бозида, олами ботинии қаҳрамононашро амиқ мекушод. Аввалин касе, ки дар дили ӯ ин санъати касбиро ҷой гардонд, Артисти халқии ҶШС Тоҷикистон марҳум С. И. Мителман буд. Маҳз ӯ дар симои духтараки ҳунарманд зинати саҳнаи тоҷикро дарёфт. Соли 1989 ба унвони Ҳунарпешаи шоистаи Тоҷикистон, соли 1998 Ҳунарпешаи халқии Тоҷикистонро сазовор гардидааст. Эҷодиёт Гуландом Сафаралиева дар намоишномаҳои "Фоҷиаҳои хурд"; "Ҳуррият"; "Хизматгори ду хоҷа"; "Ваня тағо"; "Эзоп"; "Гамлет"; "Шоҳ Лир"; "Тӯй"; "Имтиҳон"; "Бой ва хидматгор"; Интизорӣ"; "Охирин арӯси амиралмӯъминин"; "Афсонаҳои мӯйсафед"; "Эдип"; "Нодира"; "Зебунисо" образҳои ҷолиб офаридааст. Дертар Гуландом дар эҷоди нақшҳои характери психологӣ дошта низ бомуваффақият қувва озмуд. Нақшҳои Дона Анна ва "Фоҷиаҳои хурд"-и Пушкин ва Клея аз "Эзоп"-и Нигейреф аз қабили чунин характерҳоянд. 1 Бо медали Барои меҳнати шуҷоатнок қадр шудааст. Нигаред Адабиёт.
Гулафшон (деҳа, н. Ёвон)

Гулафшон — деҳа дар ҷамоати деҳоти Чоргули ноҳияи Ёвон. Аз Гулафшон то маркази ҷамоат 6 км, то маркази ноҳия 20 км; роҳ асфалтпӯш. Аҳолиаш 4145 нафар, тоҷикон. Иқтисод Гулафшон мактаби таҳсилоти миёнаи умумӣ, маркази саломатӣ, дорухона, 2 чойхона, 10 нуқтаи савдои хусусӣ, корхонаи кимиё, масҷиди ҷомеъ, 4 масҷиди панҷвақта ва 3 осиёби хусусӣ дорад. Соҳаҳои асосии хоҷагӣ: пахтакорӣ, сабзавоткорӣ, чорводорӣ. Заминҳо аз наҳри Р-2 обёрӣ мешаванд. Дар ҳудуди Гулафшон 67 хоҷагии хурди деҳқонӣ мавҷуд аст.
Гулафшон (деҳа, н. Восеъ)

Гулафшон (собиқ Қӯчқорбулоқ, то 15.12.2011) — деҳа дар ҷамоати деҳоти Гулистони ноҳияи Восеъ. Аз Гулафшон то маркази ҷамоат 33 км, то маркази ноҳия 43 км; роҳ асфалтпӯш. Аҳолиаш 631 нафар, тоҷикон. Иқтисод Гулафшон мактаби таҳсилоти умумии ибтидоӣ дорад. Талабагон таҳсилро дар мактаби таҳсилоти миёнаи умумии деҳаи Баҳористон ва мактаб-интернати ҷамоати деҳоти ба номи Миралӣ Маҳмадалиев давом медиҳанд. Соҳаҳои асосии хоҷагӣ: чорводорӣ ва ғаллакорӣ. Заминҳо лалмӣ.